Jokeri

**Jokeri** on DC Comicsin kustantamassa Batman -sarjakuvassa esiintyvä sarjamurhaaja ja supersankari Batmanin arkkivihollinen. Jokerin loivat Bill Finger, Bob Kane ja Jerry Robinson ja hahmo teki ensiesiintymisensä jo Batman -sarjakuvan ensimmäisessä numerossa vuonna 1940.

Jokeri on psykopaatti ja mestaririkollinen, joka omaa kieron ja sadistisen huumorintajun. Hahmo kuvataan usein Batmanin täydelliseksi vastakohdaksi, joka tekee mitä tahansa saadakseen aikaan paniikkia, anarkiaa ja kaaosta. Jokeri on mielisairaudestaan huolimatta huippuälykäs, mutta antaa Batmanille toisinaan vastusta myös fyysisellä puolella.

Rikoksia suorittaessaan Jokeri käyttää usein klovniteemaisia ja lelumaisia aseita, kuten räjähtäviä soittorasioita, hansikkaisiin kiinnitettäviä sähköiskunappeja ja veitsen teräviä jokeripelikortteja. Jokerin tunnetuin ase on jokerikaasu (tunnetaan myös nimillä Jokerix ja Hymyx), joka on todella vahvaa ilokaasua. Tämä pakottaa uhrinsa jatkuvaan, mielipuoliseen nauruun ja johtaa lopulta kuolemaan. Useimmiten jokerikaasu myös halvaannuttaa uhrinsa ja muuttaa tämän ihon valkoiseksi, hiukset vihreiksi ja huulet punaisiksi.

Jokerillä ei ole olemassa yhtään oikeaa, virallista nimeä, joskin vuoden 1989 Batman -elokuvassa nimeksi mainitaan Jack Napier ja vuonna 2014 alkaneessa Gotham -televisiosarjassa Jeremiah Valeska. Hahmo tunnetaan kuitenkin useilla vale- ja peitenimillä, joista suurin osa viittaa silti Jokeriin itseensä. Näitä nimiä ovat mm. Joe Kerr, J. Reko, Jack White ja Mervyn White. Gothamin alamaailmassa Jokeria kutsutaan myös nimellä Rikosten klovniprinssi.

Kuten nimestäkin, Jokerin syntytarinasta on useita eri versioita. Tunnetuin tarina nähdään Batman: Tappavila pila -sarjakuvassa, jossa Jokeri toimi alunperin koomikkona. Rahapulassa hän päätyy tekemään iskun pelikorttitehtaalle Punahuppu -nimisenä rikollisena. Tehtaalla Jokeri kuitenkin kohtaa Batmanin ja putoaa onnettomuuden seurauksena kemikaalisammioon, jonka myrkyt valkaisevat hänen ihonsa, värjäävät hänen hiuksensa vihreiksi ja huulet punaisiksi. Nähdessään uuden ulkomuotonsa Jokeri sekoaa ja alkaa toimia rikollisena. Saman tarinan lopussa Jokeri mainitsee ettei itsekkään ole varma, mistä on peräisin ja kertoo muistavansa tapahatumat aina hieman eri tavalla. Yön ritari -elokuvassa Jokerin kuullaankin kertovan kaksi eri tarinaa poskiensa arvista. Gotham -televisiosarjassa Jokerin identtinen kaksoiveli, Jerome Valeska myrkytti veljensä ilokaasulla, jonka seurauksena tämä sekosi. Aiemmin sarjassa Jerome oli itse terrorisoinut Gothamia, hyvin jokerimaiseen tyyliin.

Vuoden 1966 Batman -televisiosarjassa ja samana vuonna ilmestyneessä elokuvassa Jokeria näytteli Cesar Romero. Vuoden 1989 elokuvassa hahmon roolissa nähtiin Jack Nicholson ja Christopher Nolanin Batman -trilogian toisessa osassa, Yön ritarissa Heath Ledger. Batmanin tytär- televisiosarjassa Jokeria näytteli Roger Stoneburner, mutta hahmon äänenä toimi Mark Hamill, joka tulkitsi hahmoa myös DC -animaatiouniversumin elokuvissa ja sarjoissa. Suicide Squad -elokuvaan hahmon roolin peri Jared Leto ja Gotham -sarjan neljännellä tuotantokaudella roolissa nähtiin Cameron Monaghan. Tätä ennen Monaghan oli sarjan aiemmilla tuotantokausilla esittänyt Jokerin identtistä kaksoiveljeä, Jerome Valeskaa. Animaatioelokuvissa ja -sarjoissa Jokerin äänenä on Hamillin lisäksi kuultu mm. Troy Baker, Kevin Michael Richardson ja John DiMaggio.

## Jokeria näytelleitä

* Jack Nicholson
* Roger Stoneburner
* Heath Ledger
* Jared Leto
* Cameron Monaghan
* Kevin Michael Richardson (ääni)
* Troy Baker (ääni)
* John DiMaggio (ääni)
* Jeff Bennett (ääni)
* Zach Galifianakis (ääni)

## Elokuvissa ja sarjoissa

* Batman (1989, elokuva)
* Batmanin tytär
* Yön ritari
* Gotham
* Suicide Squad
* The New Batman Adventures (animaatio)
* Batman – Mustan kostajan paluu (animaatio)
* Batman of the Future: Return of the Joker (animaatio)
* The Batman (animaatio)
* The Batman vs. Dracula (animaatio)

## Katso myös

* Jokeri (DC -animaatiouniversumi)
* Jokeri (The Batman)
* Jokeri (Nolanverse)
* Jokeri (DC Extended Universe)